చెన్నై, మార్చి 1(ఆంధ్రజ్యోతి): ప్రభుత్వ, పార్టీ పదవుల్లోనూ ఎవరికివారు పనులు చక్కబెట్టుకుంటూ తనను పట్టించుకోకపోవడం పట్ల అన్నాడీఎంకే ప్రధాన కార్యదర్శి శశికళ తీవ్ర అసంతృప్తితో ఉన్నారు. దీంతో తనను కలిసేందుకు బెంగళూరు జైలుకు వెళ్లిన ముగ్గురు మంత్రులపై ఆగ్రహం వ్యక్తం చేశారు. ‘‘ఇటు అక్రమార్జన కేసులో అప్పీలుకు వెళ్లకుండా అలసత్వం, అటు పార్టీ పదవిపై ఎన్నికల సంఘం నోటీసుకు సంజాయిషీ ఇవ్వడంలో నిర్లక్ష్యం, అధికారంలో ఉన్నామన్న మాటే గానీ జైలు నుండి, పార్టీ పదవీగండం నుండి నన్ను గట్టెక్కించాలన్న ధ్యాస కనీసం ఉందా? ఎవరికి వారు మీ పదవులను చక్కబెట్టుకునే పనిలో బిజీ అయిపోయారు కదూ?’’ అంటూ శశికళ హూంకరించడంతో ఏం చెప్పాలో అర్థంగాక మంత్రులు సెంగోట్టయ్యన, కామరాజ్, దిండుగల్ శ్రీనివాసన నోరెళ్లబెట్టారు. కాగా, జైలు శిక్ష అనుభవిస్తున్న శశికళ గదిలో ఒక్క టీవీ మినహా మరెలాంటి సదుపాయాలు కల్పించలేదని ఆర్టీఐ దరఖాస్తుకు కర్ణాటక జైళ్లశాఖ డీఐజీ రాజవేలాయుధం సమాధానం చెప్పారు.
chennai, marchi 1(aandhrajyoti): prabhutva, party padavulloonuu evarikivaaru panulu chakkabettukuntu tananu pattinchukokapovadam patla annadienke pradhaana kaaryadarsi sasikala teevra asantruptito unnaaru. deentho tananu kalisenduku bengaluru jailuku vellina mugguru mantrulapai aagraham vyaktam chesaru. ‘‘itu akramarjana kesulo appeeluku vellakunda alasatvam, atu party padavipai ennikala sangham notisuku sanjaishi ivvadamlo nirlakshyam, adhikaaramlo unnaamanna mate gaanee jailu nundi, party padaveegandam nundi nannu gattekkinchaalanna dhyasa kaneesam undaa? evariki vaaru mee padavulanu chakkabettukune panilo biji aipoyaru kadhuu?’’ antuu sasikala hoonkarinchadamtho yem cheppalo ardhamgaaka mantrulu sengottayyana, kamaraj, dindugal srinivaasana norellabettaaru. kaga, jailu shiksha anubhavistunna sasikala gadilo okka tv minaha marelanti sadupaayaalu kalpinchaledani arti darakhaastuku karnaataka jaillasakha dig rajavelayudham samadhanam cheppaaru.